Ukrainas suverenitetserklæring

Ukrainas suverenitetserklæring ble vedtatt 16. juli 1990 av Verkhovna Rada valgt samme år, med 355 mot fire stemmer. Suverenitetserklæringen ga landet rett til å ha egne militære styrker, egen myntenhet, og mulighet til å føre en egen utenrikspolitikk, der intensjonen var at Ukraina skulle være nøytral og alliansefritt. Det dreide seg foreløpig om prinsipper og ikke aktuell politikk.

Landet var på dette tidspunktet medlem av Sovjetunionen. Alle sovjetrepublikkene holdt på denne tiden semi-demokratiske valg til parlamenter, og vedtok erklæringer om selvstendighet eller suverenitet. Selv om disse ordene kunne oppfattes som likeverdige, ble suveren oppfattet som autonom. Erklæringen i Ukraina innebar at landets lover skulle ha forrang foran unionens. Dette antas å ha vært uttrykk for at Moskva hadde fått svekket sin makt under Gorbatsjovs tid, mer enn at Ukraina søkte selvstendighet.

Referanser 

Ukrainsk politikk
1990-årene i Ukraina